runetrust/blame-folketinget-dk huggingface dataset:
Villy Søvndal (SF), 2009-01-21:
Kan den danske statsminister tilslutte sig David Milibands synspunkt om »krigen mod terrors« fallit, og er statsministeren dermed også klar til at revidere sit syn på den aktuelle Gazakonflikt og de synspunkter, statsministeren gav udtryk for på sit pressemøde i sidste uge?
Anders Fogh Rasmussen (V), 2009-01-21:
Jeg render ikke fra noget som helst, altså.
Vi arbejder inden for rammerne af klimapanelets anbefalinger, men det er Danmarks opgave bl.a. Danmarks opgave - at få en aftale, der omfatter alle.
Jeg kan jo ikke vide, hvor langt vi kan få landene, men vores mål har jeg gjort klart i dag, og det er fra nu af og frem til december, at vi skal arbejde på at få dem opfyldt ved at få alle lande om bord.
Ida Auken (SF), 2009-01-21:
Nu svarer statsministeren, hvad EU skal.
Jeg spørger statsministeren: Arbejder man på, at klimaaftalen i København kommer til at betyde, at de rige lande reducerer med 25-40 pct.?
Og det er ikke kun EU, jeg spørger til her.
Står det fast, at det er det, statsministeren arbejder på i alt, hvad han gør fra nu af og til december, og som har med klimatopmødet at gøre: at de rige lande skal reducere med 25-40 pct.?
Eller er han ved at stikke af fra den målsætning?
Jeg vil gerne høre et svar på det her, for hvis ikke jeg får et klart svar nu, må jeg tolke det, som om statsministeren er ved at rende fra den målsætning på 25-40 pct., som FN's klimapanel har meldt ud.
Anders Fogh Rasmussen (V), 2009-01-21:
Jeg har faktisk lige svaret, at EU jo har besluttet 30 pct., som ligger inden for 25-40-procents-rammen, som led i en global aftale.
Brian Mikkelsen (KF), 2009-01-21:
Det er netop, fordi regeringen har en meget cyklende minister, som cykler til og fra arbejde så godt som hver eneste dag med cykelhjelm, og det vil jeg klart opfordre folk til at gøre.
Jeg tænkte sådan set selv på det, da jeg cyklede af sted i morges i bidende kulde, hvor en marginal del af specielt de voksne kørte med cykelhjelm.
Men det handler jo om selv at tage et ansvar.
Det handler om, at man tænker sig om, både af hensyn til sig selv og ikke mindst af hensyn til sin familie.
Så jeg er jo grundlæggende enig i den præmis, der er for spørgsmålet fra spørgerens side.
Jeg vil opfordre til, at man bruger cykelhjelm, specielt børn, så de kan få nogle gode cykelvaner senere, men det er forældrenes ansvar.
Og så må kampagnerne være med til at virke, og som afsluttende svar på det første spørgsmål vil jeg sige, at jeg synes, at alle mennesker skal være gode eksempler for andre.
Det er den måde, vi kan få et samfund til at fungere på, nemlig ved at vi hjælper hinanden og er gode eksempler for hinanden, ikke bare med hensyn til trafiksikkerhed, men at vi også opfører os pænt over for hinanden.
Det er banale ting, som dronningen for øvrigt også var inde på i sin nytårstale, da hun nævnte, at man skulle sige tak for ting, være taknemmelig for ting.
Det synes jeg man skal være.
Det er en god, gammeldags husmandsregel, som man bør huske både som menneske og som politiker.
Benny Engelbrecht (S), 2009-01-21:
Jeg må jo sige, at jeg faktisk er lidt skuffet, for der er ikke nogen tur, der er så lille eller går så langsomt, at der ikke godt kan være fare ved den.
Undskyld jeg siger det, men det er jo meget ofte den der tro, vi luller os selv ind i.
Jeg ved også godt, at en tidligere formand for mit parti, tidligere statsminister i dette land, jo fik et meget uheldigt råd om, at der ikke var nogen, der ville opdage, at en cykelhjelm var for lille.
Det har måske også redet os politikere lidt som en mare siden da, især fordi det er blevet så populært omtalt i medierne.
Så jeg vil meget gerne opfordre til, at ministeren, næste gang der bliver stillet en cykelhjelm til rådighed, bruger den for at sende det her klare signal, at vi ikke er bange for, ikke har berøringsangst over for cykelhjelme.
Jeg har i hvert fald tænkt mig at gøre det, og jeg håber også, at ministeren vil gøre det.
Tilsvarende var det selvfølgelig også, da man ovre i Kulturministeriet fik overrakt gaven fra fru Carina Christensen, som jo netop var en cykelhjelm.
Så det er måske værd at bemærke det.
Claus Hjort Frederiksen (V), 2009-01-21:
Altså, jeg vil gerne sige, at vi ikke giver køb på borgernes retssikkerhed, ved at andre aktører kan udføre myndighedsopgaver.
Andre aktører, der udfører opgaver for kommunen, skal overholde de samme regler som kommunen, herunder forvaltningsloven, herunder offentlighedsloven, og andre aktører har derfor samme pligter som kommunen, f.eks. tavshedspligt og pligt til at begrunde afgørelser og give klagevejledning.
Den sygemeldte kan klage til kommunen over at blive henvist til andre aktører - den sygemeldte kan også klage til kommunen over de afgørelser, som andre aktører træffer, f.eks. om aktive tilbud.
De afgørelser, som kommunen træffer, kan den sygemeldte klage over til Beskæftigelsesankenævnet, på samme måde som hvis en anden aktør ikke havde været inde i billedet.
Og sygemeldtes retssikkerhed er derfor efter min bedste opfattelse lige så god, når en anden aktør har truffet en afgørelse, som når kommunen har truffet afgørelsen.
Niels Christian Nielsen (S), 2009-01-21:
Jeg er glad for, at ministeren op til flere gange nævner forholdet omkring borgerens retssikkerhed.
Men netop i det her konkrete tilfælde er det jo inddragelsen af borgeren, der også er forsømt i forhold til udarbejdelsen af en ressourceprofil.
Altså, borgeren har ikke sammen med den kommunale sagsbehandler været inddraget i forhold til udarbejdelsen og i forhold til godkendelsen.
Det er jo hovedmiseren, det er jo hovedpointen i forhold til problemstillingen om netop myndighedsansvaret.
Så vil jeg godt sluttelig spørge ministeren, om effektivitet og økonomi partout skal hænge sammen, også når vi snakker om det her lovområde.
Claus Hjort Frederiksen (V), 2009-01-21:
Jeg vil lige korrigere.
Altså, det nye lovforslag, vi fremsætter, vil åbne mulighed for, at myndighedsansvaret kan overdrages til andre aktører.
Og det vil fremgå af det lovforslag, jeg fremsætter i februar 2009.
Der vil en sygemeldt få mulighed for at vælge mellem flere aktører, hvis jobcenteret skønner, at flere aktører er næsten lige effektive i forhold til at bringe personen tilbage i beskæftigelse.
Henvisningen af den syge til en anden aktør skal være skriftlig, og den sygemeldte vil kunne klage over at blive henvist til en anden aktør.
Og klagen skal, som for andre afgørelser truffet af jobcenteret, indgives til Beskæftigelsesankenævnet inden 4 uger.
Jeg mener derfor ikke, at der er grundlag for at frygte for de sygemeldtes retsstilling, når vi foreslår, at kommunerne også skal have mulighed for at inddrage andre aktører i indsatsen over for sygemeldte borgere.
Thomas Adelskov (S), 2009-01-21:
Ministeren skal få al den opbakning, han overhovedet kan, fra Socialdemokraterne til, at dér, hvor det giver mening for den enkelte borger, at der kommer en specialist ind - en, som kan noget specielt og hjælper den enkelte syge eller ledige for den sags skyld videre, skal vi benytte os af det.
Jeg vil tage ministeren på ordet for det, han i dag siger om, at man altså ikke skal overlade myndighedsansvaret.
Det er sådan set det, vi i stigende omfang ser ude i kommunerne, nemlig at flere og flere kommuner simpelt hen overlader opgaven til private virksomheder, fordi de ikke selv magter den, eller fordi de tror, at andre kan gøre den billigere.
De kan spare penge på sygeopfølgningen eller på behandlingen og håndteringen af de ledige.
Det er sådan set det, der er hele hovedproblemet.
Claus Hjort Frederiksen (V), 2009-01-21:
Altså, det er jo klart i tilfældet Svendborg, som vi her diskuterer, at der kan man ikke overlade myndighedsansvaret, altså selve den endelige afgørelse, i de her sager til en anden aktør.
Men jeg tror, at vi har gode erfaringer på andre områder i beskæftigelsespolitikken.
Vi skal jo sikre borgernes retssikkerhed, men det kan ud fra mange synspunkter være fornuftigt at bidrage med særlig ekspertise, der kan komme ind i behandlingen af det her.
Jeg tror også, vi kan se, at det kan være med til - eller det er med til - at afkorte sygefraværsperioderne for en lang række mennesker.
Det er jo det, der ligesom er formålet med den indsats, som vi yder.
Thomas Adelskov (S), 2009-01-21:
Jeg synes, at det her spørgsmål er enormt relevant i øjeblikket.
Der er jo ikke tale om, som ministeren antyder, at kommunen bruger en læge eller en specialist til her at gå ind og være med til at afdække noget og hjælpe en person videre.
Her er der simpelt hen tale om, at kommuner i stigende omfang begynder at overlade hele myndighedsopgaver til andre aktører, altså til private virksomheder.
Derfor kan det jo godt være bekymrende, når så samtidig beskæftigelsesministeren er i gang med dels at åbne mere op for lovgivningen med den sygefraværshandlingsplan, han henviste til tidligere, dels også i al almindelighed har tænkt sig på hele beskæftigelsesområdet at overlade ansvaret og opgaven til kommunen.
Det er derfor lidt relevant også at få at vide: Hvad vil ministeren gøre over for de kommuner, som ikke bruger andre aktører som ressourcer, men som tværtimod overlader hele opgaven til private virksomheder i stedet for selv at udføre den og dermed svigter det ansvar, de har over for borgeren, og slipper den opgave, de har?
Niels Christian Nielsen (S), 2009-01-21:
Hvad vil ministeren så gøre for, at kommunerne overordnet overholder loven?
Ministeren nævnte, at man havde Beskæftigelsesankenævnet, og det kvitterer jeg for.
Men jeg vil stadig væk spørge også i forhold til Gribskov, som jeg jo ved har søgt dispensation til dannelse af et A/S-jobcenter, og hvor man netop i forhold til sygefraværsområdet og myndighedsansvaret har søgt dispensation: Hvilke sanktionsmuligheder har ministeren over for kommunerne?
Og agter ministeren eventuelt at sanktionere over for kommunerne, hvis der dukker flere sager af den her karakter op?
Claus Hjort Frederiksen (V), 2009-01-21:
Jeg vil bare sige, at udgangspunktet jo er, at alle kommuner overholder den gældende lovgivning, og hvis ikke de overholder lovgivningen, ja, så vil ankenævnet, som i det her tilfælde, jo kunne gribe ind over for sagen.
Der bliver jo med mellemrum lavet praksisundersøgelser, så jeg tror ikke, der er behov for, at jeg laver en særlig undersøgelse på det her område.
Niels Christian Nielsen (S), 2009-01-21:
Tak til ministeren for svaret.
Det er derfor også i forhold til lovgivningen, at de her spørgsmål er stillet, for netop i forhold til myndighedsansvaret synes jeg at den nuværende lovgivning er rimelig klar og tydelig med hensyn til, hvornår det er den kommunale sagsbehandler, altså kommunen, der udarbejder en ressourceprofil, og hvornår man inddrager anden aktør.
Derfor vil jeg så spørge ministeren, om han vil tage initiativ til at iværksætte en undersøgelse, der skal belyse, om landets øvrige kommuner overholder lovgivningen i forbindelse med myndighedsansvaret på sygedagpengeområdet.
Claus Hjort Frederiksen (V), 2009-01-21:
Lad mig starte med at slå fast, at det er regeringens holdning, at andre aktører skal inddrages, hvor det er relevant, og hvor de kan bidrage med særlig ekspertise og dermed hjælpe den enkelte syge tilbage til arbejdet.
Når det er sagt, vil jeg sige, at jobcentrene naturligvis skal anvende anden aktør i overensstemmelse med den gældende lovgivning, og det gælder også for Jobcenter Svendborg.
Jobcenteret er af den opfattelse, at beskæftigelsesankenævnets afgørelse skyldes, at der ikke i sagerne har været tilstrækkelig tydeligt redegjort for, at anden aktør alene har taget sig af det forberedende arbejde i forbindelse med udarbejdelsen af ressourceprofilen.
Hvis Jobcenter Svendborg ikke har fulgt de gældende regler for anvendelse af anden aktør og udarbejdelse af ressourceprofiler, forventer jeg naturligvis, at de straks foretager de nødvendige justeringer i deres praksis og lever op til den gældende lovgivning.
Som spørgeren nok er bekendt med, er der indgået en aftale om nedbringelse af sygefraværet, og her er der enighed om, at kommunerne fremover skal have bedre mulighed for at inddrage anden aktør i behandlingen af sygedagpengesager.
Der vil derfor i det lovforslag om nedbringelse af sygefraværet, som vil blive fremsat her i slutningen af februar, være forslag om, at anden aktør kan udføre myndighedsopgaver efter lov om sygedagpenge.
Niels Christian Nielsen (S), 2009-01-21:
Hvad er ministerens holdning til, at Jobcenter Svendborg efter beskæftigelsesankenævnets afgørelse ulovligt har udliciteret sagsbehandlingen af langtidssyges ressourceprofiler til en privat aktør?
Claus Hjort Frederiksen (V), 2009-01-21:
Det er jo udgangspunktet i al forvaltning, at myndighederne skal overholde de gældende regler.
Hvis de gældende regler ikke er overholdt, vil ankenævnet - som i det her tilfælde - jo gribe ind.
Jeg vil så bare sige omkring det her punkt, at jeg synes, at det er vigtigt, at vi kan bruge andre aktører både i beskæftigelsesindsatsen og også som her ved opfølgning i sygedagpengesager, for man skal jo huske på, at der er ekspertise rundtomkring, som det er vigtigt at inddrage i behandlingen af de her sager.
Det er også derfor, at den nye lovgivning, vi fremsætter her senere, indeholder en mulighed for, at vi også kan bruge anden aktør efter sygedagpengeloven.
Vi bruger det jo i dag i lov om den aktive beskæftigelsespolitik.
Men det er klart, at man skal følge reglerne og specielt reglerne om borgerens retssikkerhed, specielt reglerne om personfølsomme oplysninger osv.
Så altså, Svendborg Kommune retter naturligvis ind i de her sager.
Jeg kan jo også forstå, at jobcenteret siger, at de mener, at det skyldes, at det ikke i sagerne har været tilstrækkelig tydeliggjort, at en anden aktør har taget sig af det forberedende arbejde i forbindelse med udarbejdelse af den her ressourceprofil.
Anders Fogh Rasmussen (V), 2009-01-21:
Jeg har det grundsynspunkt, at forskellige former for terroristvirksomhed givetvis skal behandles forskelligt, og der må man i hver enkelt situation tage stilling til, hvad den bedste måde at gøre det på er.
Men jeg deler ikke hr. Lykketofts tilbageholdenhed over for at kalde tingene ved deres rette navn.
Når man ser og oplever terrorvirksomhed, må man kalde det, hvad det er, nemlig terrorvirksomhed.
Og så må man sætte håndfast ind og i hvert enkelt tilfælde bruge de midler, som er passende i den situation.
Niels Christian Nielsen (S), 2009-01-21:
Er det ministerens ønske at fremsætte nye lovforslag om udlicitering af myndighedsopgaver i jobcentrene, der indeholder personfølsomme oplysninger?
Claus Hjort Frederiksen (V), 2009-01-21:
Som det fremgår af aftalen om nedbringelse af sygefraværet, vil der i det lovforslag, der udmønter aftalen, være en bestemmelse, som giver jobcentrene større mulighed for at benytte andre aktører i sygeopfølgningen.
Som det er almindeligt kendt, er det regeringens holdning, at andre aktører skal inddrages, hvor det er relevant, og hvor de kan bidrage med særlig ekspertise for f.eks. at hjælpe den enkelte syge tilbage til arbejdet.
Andre aktører kan, som lovgivningen er nu,
kun varetage myndighedsopgaver i forbindelse med lov om en aktiv beskæftigelsesindsats.
Kommunerne har peget på, at det er uhensigtsmæssigt, at der ikke er mulighed for en myndighedsoverdragelse til en anden aktør i anden lovgivning, f.eks. i lov om sygedagpenge.
Efter gældende regler i lov om sygedagpenge kan andre aktører ikke træffe afgørelse og forpligte den syge til at møde til samtale eller deltage i en indsats iværksat af andre aktører.
Kommunerne har peget på, at lovgivningen forhindrer, at de kan bruge en anden aktør til at følge op over for og give tilbud til sygedagpengemodtagere - og det til trods for, at de har gode erfaringer med at bruge anden aktør til netop de opgaver, bare over for de sygemeldte kontanthjælpsmodtagere.
Der er ikke i dag i sygedagpengeloven hjemmel til, at andre aktører kan udføre de myndighedsopgaver, når det gælder sygedagpengemodtagerne.
For at rette op på den skævhed vil der i det lovforslag om nedbringelse af sygefravær, som jeg fremsætter i slutningen af februar, være et forslag om, at anden aktør kan varetage myndighedsopgaver efter lov om sygedagpenge.
Lovforslaget udmønter regeringens aftale med arbejdsmarkedets parter og kommunerne samt finanslovaftalen, og der er altså tilslutning til at inddrage andre aktører i indsatsen.
Når andre aktører udfører opgaver for kommunerne, skal de have adgang til oplysninger, der er nødvendige i forbindelse med opgavens varetagelse, og de vil naturligvis være underlagt de samme regler som kommunen ved behandlingen af personfølsomme oplysninger.
Brian Mikkelsen (KF), 2009-01-21:
Sagen er den, at jeg jo grundlæggende synes, at man som barn i hvert fald skal køre med cykelhjelm.
Jeg synes også, at det er en forkert vej at gå blot at overveje at indføre påbud om, at man skal køre med cykelhjelm som barn.
Det skal være frivilligt, det skal være på grund af forældrenes snak med børnene.
Jeg er selv stor tilhænger af cykelhjelm, og jeg vil gerne opfordre alle til at bruge cykelhjelm, fordi jeg kan konstatere, også i min egen omgangskreds, at en hjelm kan betyde forskellen på, om et cykelstyrt fører til alvorlige og måske varige hovedskader, eller om man er heldig at slippe med mindre knubs.
Af samme grund og også for at fortælle mine børn, at de skal gøre det, bruger jeg sådan set selv altid cykelhjelm - så godt som i hvert fald - når jeg kører i trafikken.
Med hensyn til Rådet for Større Færdselssikkerheds kampagne var det en lille cykeltur i en skolegård med nogle kegler med meget lav fart, hvor der bestemt ikke var nogen risiko ved at køre uden cykelhjelm.
Så det var vurderingen i den sammenhæng.
Benny Engelbrecht (S), 2009-01-21:
Der skal ikke herske tvivl om, at det at bruge cykelhjelm er klogt og fornuftigt.
Det er at bruge hovedet og samtidig beskytte det.
Jeg kan ikke være mere enig, og derfor er det netop også, at symbolet ser så forkert ud.
Jeg har set et lille videoklip fra begivenhederne, hvor ministeren oven i købet af nogle af de børn, der står omkring ministeren og har cykelhjelm på, bliver opfordret til at huske at bruge cykelhjelm.
Det synes jeg er herligt, det viser jo bare, at børn faktisk er meget kloge, og derfor skal vi selvfølgelig også have fat på dem.
Med hensyn til de forslag, der har været om lovpåbud om cykelhjelm, må jeg så også sige, at det i hvert fald, når vi snakker om, at bestemte aldersgrupper skulle køre med cykelhjelm, ville være utrolig farligt i forhold til børn, som jo så ville blive ansporet til, at i det øjeblik de fylder eksempelvis 15 år, eller hvor aldersgrænsen nu skulle være, ville det være helt i orden at tage hjelmen af.
Men vi savner stadig væk en forklaring på, om det var en forglemmelse, eller om der rent faktisk skulle være tekniske vanskeligheder, sådan som ministeren har udtalt til pressen.
Brian Mikkelsen (KF), 2009-01-21:
TrygFondens donation er generøs, den er spektakulær, og den vil helt sikkert være til gavn for trafiksikkerheden.
Det er i børne- og ungdomsårene, at man får dannet de ordentlige trafikvaner, som man også tager med, når man bliver bilist.
Derfor har jeg fuld respekt for TrygFondens generøse donation og for øvrigt for Rådet for Større Færdselssikkerheds generelle arbejde.
At mit bare hoved så har fået så stor opmærksomhed fra spørgeren er en overraskelse.
Det må jeg sige.
Jeg havde ikke forventet, at det ville være en sag, som gav anledning til, at der ville blive stillet et formelt § 20-spørgsmål, endda til mundtlig besvarelse.
Men intet er så skidt, at det ikke er godt for noget.
Situationen har så givet anledning til omtale, og forhåbentlig kan det være med til at minde folk om, at det er en rigtig god idé at bruge cykelhjelm, for det synes jeg.
Det er jo det interessante i den her sammenhæng, at jeg synes og vil opfordre til, at man bruger cykelhjelm.
Jeg bruger selv cykelhjelm, mine børn bruger cykelhjelm, for det kan være med til at forhindre nogle uheld med hovedet, også at man får nogle læsioner, som vil være varige, og som vil give gener resten af ens liv.
Så jeg kan kun opfordre folk til at bruge cykelhjelm.
Jeg vil ikke opfordre til, at vi gør det påbudt ved lov, så tror jeg nemlig, at nogle folk vil undgå at cykle.
Men jeg vil kraftigt opfordre til, at folk frivilligt bruger cykelhjelm.
Benny Engelbrecht (S), 2009-01-21:
Det er selvfølgelig ikke ministeren ubekendt, hvorfor jeg stiller dette spørgsmål.
Det skyldes naturligvis den episode, der foregik på Rødkilde Skole den 14. januar, som også har været omtalt i pressen.
Forhistorien er jo den, at TrygFonden i den forbindelse sammen med Rådet for Større Færdselssikkerhed skulle lancere en storstilet kampagne, som netop handlede om færdselssikkerhed.
I den forbindelse bidrog ministeren ved at deltage i et pressemøde.
Det synes jeg jo var et godt initiativ.
Vi er alle sammen enige om, at TrygFondens fornemme bidrag på 32 mio. kr. om året, samlet 160 mio. kr. over 5 år, kun kan være med til at bidrage til at skabe bedre trafikvaner hos vores børn.
Det er et ædelt formål.
Det skal selvfølgelig æres, som æres bør.
Derfor er jeg selvfølgelig også lidt ked af - for ikke at sige decideret skuffet over - at ministeren i den forbindelse altså valgte ikke at optræde med cykelhjelm.
Jeg kan se af pressen, og jeg ved ikke, om det er det, der er forklaringen, men det kan ministeren så selv forklare om et øjeblik, at cykelhjelmen skulle være i stykker.
I den forbindelse vil jeg gerne som forbrugerordfører - det er jeg også, når jeg ikke er cykelordfører - gøre opmærksom på, at der er noget, der hedder klageret.
Skulle det så ikke være nok, vil jeg også med det samme komme med det klare tilbud til ministeren, at her nede for enden af Ridebanen, hvor mit kontor ligger, kan man altid lige komme forbi og låne en cykelhjelm.
Det kan jo lyde meget muntert, men ikke desto mindre mener jeg, at i en kampagne af den her rækkevidde og med disse dimensioner er det også vigtigt, at detaljerne er på plads.
Brian Mikkelsen (KF), 2009-01-21:
Min grundlæggende opfattelse er, at vi alle som mennesker har et ansvar for at være gode eksempler for andre, også når det handler om trafiksikkerhed.
Det er den måde, man lever på i Danmark, nemlig at vi er gode eksempler for hinanden.
Så det er det enkle svar på det spørgsmål.
Benny Engelbrecht (S), 2009-01-21:
Er det ministerens opfattelse, at politikere bør gå foran og være gode eksempler for befolkningen, herunder særlig børn og unge, når det gælder trafiksikkerhed?
Skriftlig begrundelse
Der henvises til ministerens deltagelse i et pressemøde om TrygFondens trafiksikkerhedskampagne på Rødkilde Skole, hvor ministeren cyklede uden cykelhjelm.
Niels Christian Nielsen (S), 2009-01-21:
Det drejer sig netop om antallet af andre aktører.
Det er netop i forhold til at kvalitetssikre og kvalitetsmåle andre aktører.
Hvordan er borgeren stillet retssikkerhedsmæssigt, hvis kommunen bliver kritiseret for, at der er truffet en forkert afgørelse?
Jeg ved godt, at borgeren har mulighed for at indklage instanser, men det er jo immer væk sådan, at man rører ved folks mulighed for at opretholde et liv.
Det er vel derfor, at udarbejdelsen af borgernes ressourceprofiler i forbindelse med sygedagpengesager er en myndighedsopgave.
Claus Hjort Frederiksen (V), 2009-01-21:
Det vil være ved, at jobcenteret kan stille forskellige tilbud op for den syge, hvilket jo så - under forudsætning af at mulighederne er nogenlunde sammenlignelige - giver borgeren en adgang til selv at vælge.
Det er jo i øvrigt sådan en politik, regeringen generelt forfølger, at man skal prøve at give borgerne valgfrihed i så mange tilfælde som muligt, og det vil vi jo kun kunne, hvis der også er andre aktører på banen.
Niels Christian Nielsen (S), 2009-01-21:
Det er netop i forhold til retssikkerheden.
Ministeren henviste til det lovforslag, der vil blive fremsat her i februar vedrørende anden aktør, og ministeren siger så også, at borgeren kan vælge mellem flere aktører, også i forhold til om de er effektive, og hvor hurtige de er.
Hvordan vil ministeren sikre, at borgeren reelt har en valgmulighed?
Kan man gå ind på en hjemmeside og så se, at der er givet stjerner i forhold til effektivitet og hurtighed, eller hvordan?